द्वादश ज्योतिर्लिंग और बाबा अमरनाथ की 3 दिवसीय झांकी ने मन मोह लिया
ब्रम्हाकुमारी ईश्वरीय विश्वविद्यालय किल्ला पारा खैरागढ़ की द्वादश ज्योतिर्लिंग एवं अमरनाथ की तीन दिवसीय दिव्य झांकी का उद्घाटन विधायक गिरवर जंघेल, इंदिरा कला संगीत विश्वविद्यालय खैरागढ़ की कुलपति प्रो. मांडवी सिंह एवं गुलाब चोपड़ा के आतिथ्य में हुआ। बहुत खूबसूरत से बनाई गई इस झांकी को सभी ने सराहा। देर रात तक देखने वालों का तांता लगा रहा।
झांकी के उदघाटन कार्यक्रम में ब्रम्हाकुमारी पुष्पा बहन ने जीवन में सुख और शांति प्राप्त करने का साधन पवित्रता एवं योग को बताया। अपने वास्तविक स्वरूप की स्मृति से ही व्यक्ति निरंतर सुखी और शांत होता है। उसकी विस्मृति से ही दुखी और अशांत होता है। आत्मिक स्थिति की स्मृति जितनी दृढ होगी उतनी सुख शांति और प्रेम का खजाना बढ़ेगा। प्रभु प्रेम की पूंजी सबसे बड़ी है। यही पूंजी साथ में जाना है । अपने इस उदबोधन के साथ पुष्पा बहन ने सबको परमात्मा प्रेम से भरपूर किया। जन-जन को प्रभु प्रेम से जोड़ने एवं सबको उज्जवल मार्ग की ओर ले जाने के लिए ब्रम्हाकुमारी बहनों की नि:स्वार्थ सेवा की विधायक गिरवर जंघेल ने मुक्त कष्ठ से प्रशंसा की। सबका जीवन सद्ज्ञान एवं बुद्धि से भरपूर रहने की मंगल कामना प्रो. डॉ. मांडवी सिंह कुलपति ने किया। सबका कल्याण करने वाले शिव जयंती के इस दिव्य कार्यक्रम में अपनी एवं सबकी उपस्थिति को सौभाग्य बताते हुए गुलाब चोपड़ा ने अपना भाव विभोर आभार माना।
ध्वजारोहण कर मनाई गई जयंती
कार्यक्रम में ध्वजारोहण एवं केक काटकर भगवान शिव की जयंती मनाई गई। भगवान अमरनाथ की दिव्य मनोहर मूर्ति ने जहां सबको रिझाया वहीं ध्यान के लिए बनाई गई कुटिया में बैठकर सबने बेहद शांति का अनुभव किया। कार्यक्रम में शहर एवं आस पास के गांव के सैकड़ों लोगो ने इस कार्यक्रम का आनंद लिया।
hin_Deva hin_Deva hin_Deva awa_Deva hin_Deva